હવે વાત કરીએ કેટલાક આલ્બમની. ગુજરાતી આલ્બમો મહેસાણા, કડિ-કલોલ કે બનાસકાંઠા દાહોદ બાજુ ખૂબ ચાલે. એમાં એક છોકરી આવી જેનું નામ કિંજલ દવે. આયર્ન મેન જે ઓડિ ચલાવતો તેના જાર્વીસને પણ નહીં ખબર હોય કે આવું એક ગીત ગુજરાતમાં આવી ગયું છે. લગ્નથી લઈને કોઈ પણ ઈવેન્ટ કે ફંક્શનમાં આખુ વર્ષ આજ ગીત ચાલ્યું. તેની સફળતાનો શ્રેય કિંજલને આપવા કરતા મનુભાઈ રબારીને આપવો રહ્યો. આ ગીત એટલું પોપ્યુલર થયું પણ હવે શું ? કારણ કે ગુજરાતીમાં તો સ્ટોક ખાલી થતા વાર નથી લાગતી ! એટલામાં એન્ટ્રી થઈ ગીતા રબારીની જેણે રોણા શેરમાં ગાયુ. કિંજલ દવે કરતા ભારે અવાજ ગીતાનો છે અને સારો પણ છે, એ માનવું પડે. રોણા શેરમાં પણ ચાલ્યું અને મનુ રબારી જે આ બંન્ને ગીતના રાઈટર છે, તે ફેમસ થઈ ગયા. પહેલીવાર લાઈમલાઈટમાં આવ્યા. ટીવી સામે આવવા લાગ્યા. લોકો કિંજલની સાથોસાથ તેમની સાથે પણ ફોટો અને ઓટોગ્રાફ લેવા માટે પડાપડી કરવા માંડ્યા. પણ આ સમયે જો પુરૂષની દબાયેલી વેદનાને ગીતમાં આકાર ન આપવામાં આવે તો ઉતર ગુજરાત શાનું ?